b'\n_START_ARTICLE_\nJoseph Pope Balch\n_START_SECTION_\n\xc5\xbdivljenjepis\n_START_PARAGRAPH_\nKljub temu da je bil izobra\xc5\xbeen \xc4\x8dlovek, ni nadaljeval \xc5\xa1tudija na univerzi, ampak se je raje posvetil poslovni dejavnosti; pri 14. letih je pri\xc4\x8del delati v o\xc4\x8detovi lekarni, nato pa je postal njegov partner._NEWLINE_Leta 1841 se je pridru\xc5\xbeil enoti milice, Providenski marinski korpus artilerije (Providence Marine Corps of Artillery); leta 1857 je postal poveljnik 2. brigade milice Rhode Islandsa._NEWLINE_Ob izbruhu ameri\xc5\xa1ke dr\xc5\xbeavljanske vojne je dobil \xc4\x8din majorja v 1. rhodeislandskem prostovoljnem pehotnem polku (First Rhode Island Volunteer Infantry Regiment); potem ko je bil poveljnik polka, polkovnik Ambrose Burnside, imenovan za poveljnika brigade, je Balch prevzel poveljstvo nad polkom. Za zasluge med prvo bitko za Bull Run je bil povi\xc5\xa1an v brevetni \xc4\x8din brigadnega generala. Potem ko je bil polk razpu\xc5\xa1\xc4\x8den, se je Balch vrnil k milici in poveljeval 2. brigadi milice vse do konca vojne._NEWLINE_Po vojni je postal ugleden \xc4\x8dlan v rhodeislandski dru\xc5\xbebi. Imel je \xc5\xa1est h\xc4\x8dera in sina. Umrl je leta 1872 zaradi nenadne notranje krvavitve.'